62015TJ0522_INF
A Törvényszék (hetedik tanács) 2019. július 11‑i ítélete –CCPL és társai kontra Bizottság
(T‑522/15. sz. ügy)
„Verseny – Kartellek – Élelmiszer‑csomagolás kiskereskedelmi értékesítésre – Az EUMSZ 101. cikk megsértését megállapító határozat – A jogsértő magatartás betudhatósága – 2006. évi bírságkiszabási iránymutatás – Az eladások értéke – A bírság felső határa – Arányosság – Egyenlő bánásmód – Fizetési képesség”
1.
Verseny – Bírságok – Összeg – Meghatározás – Az alapösszeg megállapítása – A jogsértés súlya – Értékelési szempontok – A jogsértés jellege – Az arányosság elvének tiszteletben tartása
(EUMSZ 101. cikk; az Európai Unió Alapjogi Chartája, 49. cikk, (3) bekezdés; 1/2003 tanácsi rendelet, 23. cikk, (3) bekezdés; 2006/C 210/02 bizottsági közlemény, 6., 13. és 23. pont)
(lásd: 26–32. pont)
2.
Intézmények jogi aktusai – Indokolás – Kötelezettség – Terjedelem – A versenyszabályokat alkalmazó határozat
(EUMSZ 296. cikk)
(lásd: 37., 162. és 163. pont)
3.
Verseny – Bírságok – Összeg – Meghatározás – Az alapösszeg kiigazítása – Enyhítő körülmények – A kartellen belül meghatározottól eltérő magatartás
(EUMSZ 101. cikk; 1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 29. pont)
(lásd: 44., 46–48. pont)
4.
Verseny – Bírságok – Összeg – Meghatározás – Az alapösszeg megállapítása – Az eladások értékének meghatározása – Referenciaév – A jogsértés utolsó teljes éve – A jogsértésben részt vevő valamennyi vállalkozásra ugyanazon referenciaévnek a Bizottság általi használata – Megengedhetőség
(EUMSZ 101. cikk; 1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 13. pont)
(lásd: 59–71. pont)
5.
Verseny – Uniós szabályok – Jogsértések – Betudás – Anyavállalat és leányvállalatok – Gazdasági egység – Értékelési szempontok – A leányvállalataiban kizárólagos vagy közel kizárólagos részesedéssel rendelkező anyavállalat által e leányvállalatokra gyakorolt meghatározó befolyás vélelme – Az e vélelmet megdönteni kívánó társaság bizonyítási kötelezettségei – A vélelem megdöntéséhez elégtelen elemek
(EUMSZ 101. cikk; 1/2003 tanácsi rendelet, 23. cikk, (2) bekezdés)
(lásd: 79–102. pont)
6.
Verseny – Bírságok – Összeg – Meghatározás – Az alapösszeg kiigazítása – Maximális összeg – Kiszámítás – A figyelembe veendő forgalom – A vállalkozásként tevékenykedő gazdasági egységet képező valamennyi társaság összesített forgalma
(EUMSZ 101. cikk, (1) bekezdés; 1/2003 tanácsi rendelet, 23. cikk, (2) bekezdés)
(lásd: 104–134. pont)
7.
Verseny – Bírságok – Összeg – Meghatározás – Az alapösszeg kiigazítása – Enyhítő körülmények – A szóban forgó ágazat rossz pénzügyi helyzete – Kizártság
(EUMSZ 101. cikk; 1/2003 tanácsi rendelet, 23. cikk, (2) bekezdés; 2006/C 210/02 bizottsági közlemény, 29. pont)
(lásd: 142–144. pont)
8.
Verseny – Bírságok – Összeg – Meghatározás – Az alapösszeg kiigazítása – Enyhítő körülmények – A haszon hiánya – Kizártság
(EUMSZ 101. cikk, (1) bekezdés; 1/2003 tanácsi rendelet, 23. cikk, (2) bekezdés)
(lásd: 146. pont)
9.
Verseny – Bírságok – Összeg – Meghatározás – Az egyenlő bánásmód elve – Terjedelem – Az ugyanabban a jogsértésben részt vevő vállalkozások közötti, azok teljes forgalma alapján történő megkülönböztetés szükségessége – Hiány
(EUMSZ 101. cikk; 1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény)
(lásd: 151–153. pont)
10.
Verseny – Bírságok – Összeg – Meghatározás – Szempontok – A Bizottság mérlegelési jogköre – A Bizottság azon kötelezettsége, hogy tartsa magát a korábbi határozathozatali gyakorlatához – Hiány
(EUMSZ 101. cikk; 1/2003 tanácsi rendelet, 23. cikk, (2) és (3) bekezdés)
(lásd: 154. pont)
11.
Verseny – Bírságok – Bírságot kiszabó határozat – Indokolási kötelezettség – Terjedelem – A bírságok összegének a vállalkozás fizetési képességére tekintettel történő csökkentésének meghatározását a Bizottság számára lehetővé tévő értékelési elemek megjelölése – Hiány – Megsértés
(EUMSZ 101. és EUMSZ 296. cikk; 1/2003 tanácsi rendelet, 23. cikk, (2) bekezdés; 2006/C 210/02 bizottsági közlemény, 35. pont)
(lásd: 161–176. pont)
Tárgy
Elsődlegesen az EUMSZ 101. cikk és az EGT‑Megállapodás 53. cikke alkalmazására vonatkozó eljárásban (AT.39563 – „élelmiszer‑csomagolás kiskereskedelmi értékesítésre” ügy) 2015. június 24‑én hozott C(2015) 4336 final bizottsági határozat részleges megsemmisítése, illetve – másodlagosan – a felperesekkel szemben kiszabott bírság összegének csökkentése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék az EUMSZ 101. cikk és az EGT‑Megállapodás 53. cikke alkalmazására vonatkozó eljárásban (AT.39563 – „élelmiszer‑csomagolás kiskereskedelmi értékesítésre” ügy) 2015. június 24‑én hozott C(2015) 4336 final bizottsági határozat 2. cikke (1) bekezdésének f) és g) pontját, továbbá (2) bekezdésének d) és e) pontját, valamint (4) bekezdésének c) és d) pontját megsemmisíti.
2)
A Törvényszék az Európai Bizottságot kötelezi a költségek viselésére, ideértve az ideiglenes intézkedés iránti eljárással kapcsolatos költségeket is.